CELEX: 32011R1203
Language: fi
Date: 2011-11-18 00:00:00
Title: Komission täytäntöönpanoasetus (EU) N:o 1203/2011, annettu 18 päivänä marraskuuta 2011 , tiettyjen tavaroiden luokittelusta yhdistettyyn nimikkeistöön

23.11.2011   
            
            
               FI
            
            
               Euroopan unionin virallinen lehti
            
            
               L 305/12
            
         KOMISSION TÄYTÄNTÖÖNPANOASETUS (EU) N:o 1203/2011,
   annettu 18 päivänä marraskuuta 2011,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä marraskuuta 2011.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Vähittäismyyntiä varten pakattu sarja, jossa on:
                  —   laite A: langaton audio-/videosignaalien (televisiosignaalien) lähetin, jossa on sisäänrakennettu langaton vastaanotin radiokauko-ohjaussignaaleille, infrapunalähetin ja kaksi erillistä antennia ja
                  —   laite B: langaton audio-/videosignaalien (televisiosignaalien) vastaanotin, jossa on sisäänrakennettu langaton lähetin radiokauko-ohjaussignaaleille, infrapunavastaanotin ja kaksi erillistä antennia.
                  Sarjan tarkoituksena on lähettää audio-/videosignaalia laitteeseen A liitetystä ulkoisesta lähteestä, kuten satelliittivastaanottimesta tai DVD-soittimesta, laitteeseen B liitettyyn toiseen audio-/video-laitteeseen, kuten monitoriin tai televisioon, 400 m:n säteellä.
                  Audio-/videosignaalit lähetetään laitteesta A laitteeseen B taajuudella 2,4 GHz televisiosignaalien muodossa.
                  Laitteesta B laitteeseen A taajuudella 433 MHz lähetettävät signaalit aikaansaadaan infrapunakaukosäätimellä. Nämä signaalit toimivat audio-/video-lähetyksestä riippumattomasti.
                  Kaukosäätimellä ohjataan audio-/videolähettimeen (laite A) liitettyä ulkoista lähdettä.
                  
                      (1) ks. kuva
               
               
                  8528 71 99
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön c alakohdan ja 6 yleisen tulkintasäännön määräysten, XVI jakson 3 huomautuksen ja CN-koodien 8528, 8528 71 ja 8528 71 99 nimiketekstien mukaisesti.
                  Laitteen A pääasiallinen tehtävä on audio-/videosignaalien (televisiosignaalien) lähettäminen nimikkeen 8525 mukaisesti (ks. XVI jakson 3 huomautus)
                  Laitteen B pääasiallinen tehtävä on televisiosignaalien vastaanottaminen nimikkeen 8528 mukaisesti. Kaukosäätimestä tulevien signaalien edelleenlähettäminen on luonteeltaan toissijaista (ks. XVI jakson 3 huomautus).
                  Laitteen A ja laitteen B suorittamien toimintojen vuoksi sarjan käyttötarkoitus on televisiolähetysten lähettäminen ja vastaanottaminen.
                  Tuote on 3 yleisen tulkintasäännön b alakohdassa tarkoitettu sarja, joka koostuu nimikkeen 8525 lähettimestä ja nimikkeen 8528 vastaanottimesta. Koska kumpikaan osa ei anna tuotteelle sen olennaista luonnetta, 3 yleisen tulkintasäännön b alakohtaan perustuva luokittelu ei tule kyseeseen.
                  Koska sarjaa ei voida luokitella soveltamalla 3 yleisen tulkintasäännön a tai b alakohtaa, se on luokiteltava 3 yleisen tulkintasäännön c alakohtaa soveltaen nimikkeeseen 8528 71 99 muuna televisiovastaanottimena, johon ei ole tarkoitettu sisällytettäväksi videonäyttöä tai kuvaruutua.
               
            
         
      
                  
                     
               
               
                  
                     
               
            
         (1)  Kuva on ainoastaan ohjeellinen.